text: ФРАНКОФОЛИ: Предстартова подготовка за фестивала - NOVA
  18 юни 2019 19:49
  Фестивалът ще бъде на 22 и 23 юни, а входът в парк "Македония" е свободен
  Трескава подготовка в Благоевград преди френския фестивал за съвременна музика "Франкофоли". Фестивалът е този уикенд - 22 и 23 юни, а входът в парк "Македония" е свободен. Сред звездите, които ще се качат на сцената тази година са LP, чиято песен "Scarborough fair" прозвуча и в сериала "Дяволското гърло".
  "Това е едно важно събитие, което се провежда вече за 5-та година. Благоевград направи едно голямо усилие, за да докаже участието на България във "Франкофоли". Това е точката, върху която французите се фокусират и са впечатлени от участието на България", каза първият съветник в посолсвото на Франция Жил Курежлонг.
  "Това е едно наистина важно събитие, защото на първо място това е събитие, което обединява народите. Става дума за внасянето на френската култура в България. Има около над 30-40 000 души, които идват в Благоевград, за да присъстват на този фестивал", каза още директорът на френския институт в България Фабиен Флори.